Մուհամեդ Բեշիչ

Մուհամեդ Բեսիչ (բոսն.՝ Muhamed Bešić, ), բոսնիացի ֆուտբոլիստ, կիսապաշտպան։ Հանդես է գալիս անգլիական «Էվերթոն»-ի և Բոսնիա և Հերցեգովինայի հավաքականի կազմում։

Ակումբային կարիերա

«Համբուրգ» 
Մուհամեդ Բեսիչը իր պրոֆեսիոնալ կարիերան սկսել է գերմանական «Համբուրգ»-ի երիտասարդական թիմում։ 2010 թվականի նոյեմբերի 4-ին նա երկարաձգել է իր պայմանագիրը մինչև 2013 թվականի հուլիսի 1-ին։

Թիմի հիմնական կազմում նա իր նորամուտը նշել է 2010 թվականի նոյեմբերի 12-ին՝ Բունդեսլիգայի շրջանակներում կայացած «Բորուսիա Դորտմունդ»-ի դեմ խաղում։ Նա փոխարինման է դուրս եկել 80-րդ րոպեին, իսկ հանդիպումը ավարտվել է 2-0 հաշվով։

Առաջին անգամ Բեսիչը անցկացրել է ամբողջական հանդիպում «Հանովեր 96»-ի դեմ խաղում։

«Ֆերենցվարոս» 
2012 թվականին Մուհամեդ Բեսիչը տեղափոխվել է հունգարական «Ֆերենցվարոս»։ Նա առաջին մրցաշրջանում օգնել է թիմին դառնալ Հունգարիայի լիգայի գավաթի խաղարկության հաղթող։

«Էվերթոն» 
2014 թվականի հուլիսի 28-ին 4 միլիոն եվրոյի դիմաց Մուհամեդը տեղափոխվել է Պրեմիեր Լիգան ներկայացնող «Էվերթոն»։ Նա թիմի հետ կնքել է 4 տարվա պայմանագիր։

Նա իր առաջին հանդիպումը թիմի կազմում անցկացրել է օգոստոսի 30-ին՝ մասնակցելով «Չելսի»-ի դեմ հանդիպմանը։ Իր առաջին ամբողջական հանդիպումը Բեսիչը անցկացրել է սեպտեմբերի 27-ին՝ մասնակցելով «Լիվերպուլ»-ի դեմ հանդիպմանը։

Բեսիչը բաց է թողել ամբողջ 2016-17 մրցաշրջանը։ Նա վերադարձել է Պրեմիեր Լիգա 2017 թվականի օգոստոսի 21-ին՝ մրցելով «Մանչեսթեր Սիթի»-ի դեմ։ Հանդիպումն ավարտվել է 1-1 հաշվով։

Միջազգային կարիերա 
Առաջին անգամ Մուհամեդ Բեսիչը հավաքական հրավիրվել է 2010 թվականի նոյեմբերի 5-ին՝ Սլովակիայի հավաքականի դեմ հանդիպմանը մասնակցելու համար։ Նա իր նորամուտը նշել է այդ խաղում։

Բեսիչը Բոսնիա և Հերցեգովինայի հավաքականի կազմում մասնակցել է ԱԱ2014-ին։ Նա դաշտ է դուրս եկել Արգենտինայի, Իրանի և Նիգերիայի հավաքականների դեմ հանդիպումներին։

Ձեռքբերումներ 
 Հունգարիայի լիգայի գավաթի խաղարկության հաղթող - 2012-13

Ծանոթագրություններ

Արտաքին հղումներ 
 

Համբուրգի ֆուտբոլիստներ
Էվերթոնի ֆուտբոլիստներ
Բոսնիա և Հերցեգովինայի հավաքականի ֆուտբոլիստներ
Բունդեսլիգայի ֆուտբոլիստներ
Գերմանացի լեգեոներ ֆուտբոլիստներ
Բոսնիա և Հերցեգովինայի ֆուտբոլիստներ
Ֆերենցվարոշի ֆուտբոլիստներ
Գերմանացի ֆուտբոլիստներ
Ֆուտբոլի կիսապաշտպաններ
Անգլիական ֆուտբոլի լիգայի խաղացողներ
Միդլսբրոյի ֆուտբոլիստներ
Շեֆիլդ Յունայթեդի ֆուտբոլիստներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ